open-index/open-wikipedia-markdown huggingface dataset:
Musajik Rayo Syekh Burhanuddin

**Musajik Raya Syekh Burhanuddin** adolah musajik nan juo cagar budayo di Sumatra Barat. Musajik iko barado di Nagari Ulakan, kecamatan Ulakan Tapakis, kabupaten Padang Pariaman, Sumatra Barat.

## Sajarah
Musajik iko dibangun dek Burhanuddin Ulakan pado taun 1670, hinggo tamasuak musajik nan tuo di Indonesia. Kutiko mulai dibangun, bantuak musajik iko sangaik sederhana baukuran 15 x 15 meter tabuek dari bahan kayu.

Musajik iko diparancak jo dipelok'i untuak partamo kalinyo pado taun 1760, sabab kaadoan bangunan nan alah indak layak. Musajik iko ancua dek gempa bumi nan tajadi di Sumatra Barat pado taun 2009. Kudian dibangun baliak, salasai pado taun 2011.

## Arsitektur
Musajik Raya Syekh Burhanuddin pado mulonyo dibangun di tanah 55 x 70 meter persegi. Bangunan musajik nan mampu manampuang sakitar 3.000 jamaah, bantuaknyo pasagi baukuran 40 x 40 meter jo ukuran teras meter 3 x 40 meter. Musajik iko punyo 2 manara di sisi kida jo suok. Musajik iko salain untuak ibadaik, disiapan pulo untuak jadi tampek evakuasi saandainyo tajadi tsunami.

## Rujuakan
Es

**Es** adolah aia nan mambaku. Pambakuan iko tajadi katiko aia didinginan di bawah 0&nbsp;°C (273.15&nbsp;K, 32&nbsp;°F) pado takanan atmosfer standar. Es biso tabantuak pado suhu nan labiah tinggi jo takanan nan labiah tinggi pulo, dan aia akan tatap sabagai cairan atau gas hinggo -30&nbsp;°C pado takanan nan labiah randah.

## Etimologi
Kato "es" diambiak dari bahasa Belanda *ijs* karano di Indonesia indak basobok es sacaro alami. Di Malaysia "es" biaso disabuik "air batu" salain *ais*.

## Lihat pula

* debu berlian
* iceberg
* rusticle
* amorphous solid water (ASW)
* low density amorphous ice (LDA)
* high density amorphous ice (HDA)
* very high density amorphous ice (VHDA)
* hyperquenched glassy water (HGW)
* lautan es
* frazil ice
* pancake ice
* es hitam
* air
* polynya
* deicing
* es krim
* Internet Communications Engine
* Isaz

## Pranala luar

* The phase diagram of water, including the ice variants
* Webmineral listing for Ice
* MinDat.org listing and location data for Ice
* The physics of ice
* The phase diagrams of water with some high pressure diagrams
Dendeng batokok

**Dendeng batokok** adolah masakan khas Sumatra Barat nan dibuek dari irihan dagiang tipih-tipih jo leba. Sasudah dagiang jawi diirih tipih maleba, dagiang lansuang ditokok - tokok jo anak batu giliang. Hal ko supayo dagiangnyo manjadi lambuik. Sataruihnyo makanan iko dicampua jo lado hijau nan diirih kasa.

## Caliak pulo

* Dendeng balado

## Pautan lua

*  Resep dendeng batokok
Musajik Nurul Yaqin

**Musajik Nurul Yaqin** adolah salah satu musajik tatuo di Indonesia nan talatak di Nagari Air Bangis, nan sacaro administratif masuak ka dalam wilayah Kecamatan Sei Beremas, Kabupaten Pasaman Barat, Sumatra Barat. musajik ko tacatat sabagai musajik tatuo di Kabupaten Pasaman Barat.

## Sajarah
Dibuek ateh arahan H. Abdul Azis sakitar taun 1860, kabaradoan musajik Nurul Yaqin ikuik turuik sato dalam panyabaran Islam di Nagari Air Bangih dan manjadi cikal bakal untuak pangambangan musajik-musajik lainnyo di Air Bangis. Tapi, salapeh salasai Musajik Raya Air Bangis dibuek pado taun 1930, kagiatan di musajik ko talakik taranti salamo babarapo wakatu, tapi ndak lamo kamudian dapek dihiduikan baliak sampai saaik kini ko. Kini salain digunoan sabagai tampek kagiatan ibadah umaik Islam, musajik ko digunoan untuak babarapo kagiatan kaagomoan lainnyo.

Agamo Islam masuak ka wilayah Pasaman malalui Air Bangis, palabuahan dagang nan rami sabalun dipindahannyo ibu kota Keresidenan Tapanuli di Air Bangis ka Sibolga pado taun 1842. Manuruik sijarah, panyebaran agamo Islam di Nagari Air Bangis diadoan dek saudagar Muslim dan samakin bakambang pasaik satalah babarapo panduduak satampek kambali dari manuntuik ilmu di Mekkah, ditambah jo panagakan sabuah musajik babarapo meter dari muaro pantai Air Bangis.

Diprakarsai dek H. Abdul Azis, pado akhir abaik ka-19 masyarakaik satampek basamo-samo mambangun sabuah musajik nan kini dikana sabagai musajik Nurul Yaqin. musajik ko pado awalnyo barupo bangunan baukuran 11 x 25 meter jo dindiang tabuek dari papan dan atok tabuek dari ijuak. Pado sangkek itu, di dalamnyo alah tadapek sabuah mimbar nan tabuek dari kayu. Namun, sairiang jo pakambangan  jumlah panduduak, masyarakaik setempat mamutuihan untuak membangun musajik nan baru indak baitu jauah dari musajik Nurul Yaqin, nan dikenal sabagai musajik Raya Air Bangis.  Sasudah pambangunan salasai pado taun 1930, mimbar nan barado di musajik Nurul Yaqin sempat dipindahkan ka musajik Raya Air Bangis jo cara upacaro dan diarak kaliliang kampuang . Akibaikanyo, sagalo bantuak aktivitas dan kagiatan  di musajik Nurul Yaqin sempat baranti, akan tetapi baliak diiduikan ndak lamo kamudian ateh insiatif dan kesepakatan babarapo urang ulama dan tokoh masyarakaik satampek.

Manuruik salah sorang pangurus musajik, Maryus Fendra dan Wali Nagari Air Bangis, Islahul Abdi, sairiang pakambangan wakatu, Musajik Nurul Yaqin talakik maalami renovasi barek. Pado taun 1969, bangunan musajik nan awalnyo tabuek dari kayu, diparancak jo diganti jo bangunan permanen, sadang atoknyo diganti jo seng dan ditambah jo gobah. Sampai akhia taun 2011, renovasi taruih diadoan maingek kondisi jamaah nan taruih batambah dan dayo tampuang musajik nan tabateh.

## Galeri foto

Berkas:Masjid Nurul Yakin Air Bangis 07.jpg|jmpl|Tampak sampiang
Berkas:Masjid Nurul Yakin Air Bangis 09.jpg|jmpl|Gerbang Masuak
Berkas:Masjid Nurul Yakin Air Bangis 01.jpg|jmpl|Tampak sampiang
Berkas:Masjid Nurul Yakin Air Bangis 06.jpg|jmpl|Bagian dalam

## Rujuakan
Gulai masin ikan

**Gulai masin ikan** atau **gulai pangek masin** atau cukuik **pangek masin** adolah salah satu hidangan nan barasa dari Sumatra Barat. Hidangan iko marupokan sajinih gulai jo bahan dasa utamonyo barasa dari ikan. Ikan nan digunokan dapek ikan aia lauik maupun ikan aia tawa, namun umumnyo nan dipakai antaro lain tongkol, tenggiri, kakap, dan ikan mas.

Ciri khas nan manonjol dari hidangan iko adolah warna kuahnyo nan pakek kakuniangan dek pamakaian kunyik. Salain itu, hidangan iko mamiliki raso nan kompleks mulai dari guriah, saketek masam, saketek masin, saketek manih, inggo padeh ado dalam hidangan ko. Kudian, sado bagian dari ikan dapek digunoan dalam hidangan iko baiak sacaro utuah atau anyo sabagiannyo, nan ma bagian paliang disukoi adolah bagian kapalo ikan.

## Bahan
Untuak mambuek masakan ko, bahan utamo nan diparaluan iyolah ikan baukuran manangah, jo ragam ikan nan sasuai jo salero. Bumbu gulai masin di antaronyo santan, sarai, lado, daun salam, jo daun limau. Samantaro bumbu aluihnyo tadiri dari bawang sirah , bawang putiah, kunyik, jo sipadeh. Untuak mambangkik raso masamnyo, dipakai asam sunti atau asam tunjuak, kadang asam kandih dapek juo dipakai. Daun ruku-ruku biasonyo turuik ditambuahan sainggo samakin arum gulainyo.

## Caro mambuek
Cara mambueknyo adolah ikan nan alah dibarasiahan dipotong-potong, lalu dilumuri limau nipih jo garam. Kudian didiamkan sakitar 15 minik untuak mailangan baun amih dari ikan. Samantaro itu, santan dimasak jo bumbu aluih jo bumbu gulai lainnyo sambia dikacau taruih supayo santan indak pacah. Sasudah santan mandidiah, ikan dimasuakan ka dalamnyo disusua jo asam tunjuak jo daun ruku-ruku, lalu masak inggo matang.

## Budayo
Hidangan ko acok ado di restoran Padang inggo kadai-kadai nasi, dan acok basobok di daerah pasisia co di Pariaman jo Padang walau basobok juo di tampek lain di Sumatera Barat. Indak ado data tatulih nan mancaritokan bilo makanan ko mulai dituju dek urang Minang. Manuruik curito urang-urang tuo di kampuang, baso hidangan ko biasonyo bamasak sangkek hari-hari gadang mode acara alek syukuran, aleh pakawinan, jo manjalang mintuo. Namun, lai banyak juo nan mamasaknyo di hari-hari biaso.

## Rujuakan
Teh

**Teh** adolah minuman nan manganduang kafeina, sabuah infusi nan dibuek jo caro menyaduah daun, pucuak daun, atau tangkai daun nan dikariangan dari tanaman *Camellia sinensis* jo aia angek. Teh nan barasa dari tanaman teh tabagi manjadi ampek kalompok: teh itam, teh oolong, teh ijau, jo teh putiah.

Istilah "teh" digunoan pulo untuak minuman nan tabuek dari buah, rempah-rempah atau tanaman ubek lain nan disaduah, misanyo, teh rosehip, camomile, krisan jo jiaogulan. Teh nan indak manganduang daun teh disabuik teh herbal.

Teh marupoan sumber alami kafeina, teofilin, dan antioksidan jo kadar lamak, karbohidrat atau protein ampia nol persen. Rasonyo nan saketek paik dari teh marupakan kanikmatan surang dari teh dek pacinto teh.

Teh bungo jo campuran kuncup bungo melati nan disabuik teh melati atau teh wangi melati marupoan jinih teh nan paliang populer di Indonesia. Konsumsi teh di Indonesia sagadang 0,8 kilogram per kapita per tahun, masih jauah di bawah nagara-nagara lain di dunia, walaupun Indonesia marupoan nagara pangasia teh paliang gadang nomor limo di dunia.

## Rujuakan


## Pautan lua
Es cindua

**Cindua** marupoan minuman tradisional khas Indonesia nan dahulunyo tabuek dari tapuang hunkwe, tapi kini cindua tabuek dari tapuang bareh, disajikan jo es katam sarato gula anau jo santan. Di daerah Sunda minuman ko dikenal jo namo *cendol*, sadangkan di Jawa Tengah namonyo *es dawet*. Manuruik nan diyakini banyak urang di Indonesia, istilah "cendol" barasa dari kato "*jendol*", nan ditamuan dalam bahaso Sunda jo Jawa. Hal iko marujuak pado sensasi jendolan nan dirasoan katiko butiran cindua masuak malalui muluik katiko maminum es cindua.

Katiko mambuek cindua, tapuang bareh diolah jo caro diagiah parono hijau kudian dicetak malalui alaik khusus, sahinggo babantuak buliran. Parononan digunoan awalnyo parono alami dari daun pandan, tapi kini alah digunoan parono makanan buatan. Di penang, cindua dibuek jo caro mangayak kukuihan tapuang bareh nan diwarnai jo daun suji sahinggo didapek bantuak bulek lonjong nan lancip di ujuangnyo. Di penang, minum cindua disabuik 'nyendol'. Pado zaman dahulu cindua dinikmati katiko awal zaman Indonesia merdeka.

## Caro mambuek

Minuman iko disajian jo banyak campuran. Nan patamo dimasuakan a*mpiang* atau bareh puluik nan ditumbuak piih. Nan kaduo dimasuakan gulo anau atau saka nan alah dienceran. Nan katigo baru dimasuakan cindua nan alah dimasak jo santan. Sabagai tambahannyo, dimasuakan pulo lopih jo durian. Lopih jo durian ko ditambahan sasuai pasanan, ado pulo cindua nan indak ado lopoh jo durinnyo. Nan tarakhia ditambahan es katam ka campuran tadi.

## Pabedaan
Es cindua ado pulo nan barasa dari Penang, Malaysia, salain itu ado pulo Es dawet nan barasa dari Ipoh, perak. Pabedaan nan lainnyo adolah bahan dasar es cindua nan dulunyo tabuek dari  tapuang hunkwe, sadangkan bahan dasar es dawet dulunyo tabuek dari tapuang bareh ataupun tapuang katan. Dawet Jepara manggunoan tapuang sagu aren, sadangkan Dawet salain nan barasa dari Jepara, manggunoan tapuang bareh atau bareh katan. Cendol minuman khas Jawa Barat itu tabuek dari tapuang hunkwe. Di wilayah Sumatra Barat, ado cindua nan tabuek dari tapuang sagu nan diolah dan ditambahkan jo santan.

## Rujuakan
Ria Amelia

**Ria Amelia** (; Jawi: ريا اميليا; ) adolah saurang panyanyi Indonesia. Ria dikana sabagai panyanyi patamo nan mampopulerkan lagu "SMS" nan pernah rami di pasaran.

## Rujuakan
Adaik basandi syarak

**Adaik basandi syarak** adolah salah satu prinsip utamo nan mangatur adaik Minangkabau. Prinsip ko barasa sasudah Parang Pidari malalui sabuah sumpah satie di Bukik Marapalam. Sumpah ko disapakati dek tigo tungku sajarangan nan tadiri dari niniak mamak, alim ulama, jo cadiak pandai.

Adaik basandi syarak dapek juo di aratian bahwasanyo saluruih adaik nan dipakai dalam masyarakaik Minangkabau harus basandi pado syarak Islam, nan didasari pado al-Quran jo sunnah (*syarak basandi Kitabullah*). Versi nan labiah langkok mamuek fakta sijarah Islam di Minangkabau nan tibo malalui lauik dan basuo jo pangaruah adaik di tanah nan tinggi (*syarak mandaki adaik manurun*).

## Pado kaba Minangkabau


*Si Amaik mandi ka luak*
*Luak parigi paga bilah*
*Bilah bapilah kasadonyo*
*Adaik basandi syarak*
*Syarak basandi kitabullah*
*Sanda manyanda kaduonyo*
*Pinang masak bungo bakarang*
*Timpo batimpo saleronyo*
*Jatuah baserak daun sungkai*
*Tiang batagak sandi dalang*
*Kokoh-mangokoh kaduonyo*
*Adaik jo syarak takkan bacarai*
*Adaik basandi syarak*
*Syarak basandi Kitabullah*
*Syarak mangato-adaik mamakai*
*Camin nan indak kabua*
*Palito nan indak padam*
*Alam takambang jadi guru*
*Adaik basandi syarak*
*Syarak basandi Kitabullah*



*Hiduik batampek mati bakubua*
*Kuburan hiduik di rumah gadang*
*Sakik basilau-mati bajanguak*
*Nan tuo dihormati*
*Nan ketek dikasiahi*
*Samo gadang bao bakawan*
*Ibu jo bapak labiah sakali*
*Kalau dibalun sabalun kuku*
*Kalau dikambang saleba alam*
*Walau sagadang biji labu*
*Bumi jo langik ado disitu*
*Sakali aia gadang*
*Sakali tapian baranjak*
*Sakali musim batuka*
*Sakali caro baganti*
*Nan adaik barubah indak*


## Rujuakan
Bangunan Kolonial di Padang

**Bangunan Kolonial di Padang**, Sumatra, Indonesia, tamasuak di dalamnyo Musajik Muhammadan. Padang nan alah lamo manjadi pusek padagangan yaitunyo pusek padagangan lado jo ameh samanjak dari abaik ka anam baleh (16) sampai abaik ka tujuah baleh (17). Kagiatan dagang di kota iko kamudian malaweh sampai ka India, Portugal, Inggerih dan Balando. Pado tahun 1663, kota iko di bawah kuaso Balando (Hindia-Balando). Salanjuiknyo, kota iko di bawah kakuasoan inggerih salamo duo kali periode maso parang, maso parang Inggerih jo Balando tahun 1781 samapi 1784 dan maso parang Napoleon tahun 1795 sampai 1815. Sasudah maso parang ko kota ko atau pusek padagangan ko di pindahan ka Balando. Salamo parang dunia ka duo (2), kota iko barado dibawah kakuasoan kaisar Japang, dan kamudian sasudah parang dunia ka duo salasai, kota ko manjadi punyo repulik Indonesia nan alah mardeka. Salain tu, Kota Padang iko juo manjadi pusek padagangan kopi, garam jo bahan-bahan baju atau pakaian.

## Poto-poto

Berkas:COLLECTIE TROPENMUSEUM Uitbreiding electrische centrale TMnr 10006994.jpg|Electrical plant photographed in 1912
Berkas:COLLECTIE TROPENMUSEUM Portret van een werknemer van de Padang Tabak Maatschappij op Sumatra TMnr 60042100.jpg|Padang Tobacco Company worker


## Caliak pulo

* Banguan Kolonial di Indonesia

## Rujuakan
Matrilineal Minangkabau

**Matrilineal Minangkabau** (*matriarchaat* dalam bahaso Balando ) adolah suatu sistem karabaik matrilineal nan berlaku di Minangkabau sajak dulu kala sampai saaik ko. Penerapan sistem matrilineal di Minangkabau dapek sajo babeda dalam sabagian aspek dibandiangan panarapan sistem ko di beberapo wilayah lainnyo di dunio.

Pado maso kini, sistem nan dianggap labiah tuo iko alah langko di dunio. Ado babarapo etnis di dunio nam masih manarapkan sistem ko, di antaronyo etnis Mosou di provinsi Yunnan dan Sichuan di China bagian selatan, etnis Kalash di wilayah lambah Chitral, Pakistan bagian utara, padusi Meghalaya di India, dan babarapo suku lainnyo.

Masyarakek Minangkabau nan manganuik sistem matrilineal alah sajak lamo acok mambuek urang lua maambiak simpulan nan kaliru padonyo. Di ciek sisi masyarakek Minangkabau dipandang taaik maanuik Islam nan maanuik sistem karabaik patrilineal, samantaro di sisi lain tatok kokoh jo matrilinealnya.

Di dalam sistem matrilineal ko, mamak manjadi laki-laki nan punyo tangguang jawab untuak kahidupan kamanakannyo. Sadangkan untuak suami atau ayah adolah sosok nan mudah datang jo pai nan kudian disabuik sabagai *urang sumando*. Manuruik ungkapan urang Minangkabau, urang sumando tu ibaraik *langau di ikua kabau* atau takah *abu di ateh tungku*. Budayo Minangkabau disabuik juo sabagai matrifokal, karano walaupun laki-laki dapek manjadi bagian dari iduik bini jo anaknyo, nan manjadi inti kaluarga adolah bini.

## Rujuakan


### Daftar Pustaka
*
Musajik Raya Andalas

**Musajik Raya Andalas** (atau **Andaleh** dalam bahasa Minang) adolah sabuah musajik nan talatak di Jalan Andaleh Nomor 56, Kalurahan Andaleh, Kecamatan Padang Timur, Kota Padang, Sumatra Barat, Indonesia. Musajik balantai duo ko talatak di ateh tanah salueh 1.200 meter persegi jo warna ijau nan mandominasi dilangkoki jo menara di tenggara sarato pintu gerbang di selatan.

## Pambangunan baliak
Musajik ko marupoan salah satu dari 608 unit tampek ibadah di Sumatra Barat nan rusak bana dek gempa bumi bakakuatan 7,9 SR pado taun 2009. Maingek kondisi bangunan nan mangkhawatirkan, musajik ko kamudian dibungka. Dek karano itu, aktivitas ibadah di musajik ko sempat tagaduah salamo samantaro waktu, bahkan kagiatan  Pesantren Ramadhan nan satiok tahunnyo digala tapaso ditiadoan pado taun 2010 jo 2011.

Pambangunan baliak musajik ko dilakuan tak lamo kamudian, nan biayanyo didapek dari bantuan masyarakaik nan dikiriman lewat Yayasan Satu Untuk  Nagari tvOne. Pambangunan baliak tu dimulai jo peletakan batu patamo pado 29 April 2010, sarato dapek disalasaian jo biaya Rp3,25 miliar pado taun 2012  diresmian langsuang dek Menteri Komunikasi dan Informatika Tifatul Sembiring pado 9 Maret 2012.

## Rujukan

; Catatan kaki

; Daftar pustaka

* 
* 
* 
* 
*
Aqidah

***<nowiki/><nowiki/><nowiki/>***

**Aqidah** atau** akidah** ( dibaco *ʿaqīdah*, jamak  dibaco*ʿaqāʾid*) nan sacaro bahaso bamukasuik 'ikatan' atau 'sangkutan' atau mambuhuakan sasuatu. Istilah ko mangacu kapado kredo atau kaimanan.

***<nowiki/><nowiki/><nowiki/><nowiki/>***

Banyak ulama maagiah pandangan babeda soal definisi aqidah. Pokok-pokok kaimanan buliah disabuik sabagai salah satu contoh aqidah. Namun, istilah ko lah sacaro signifikan dipakai dalam sijarah jo teologi Islam, marujuak pado hal-hal nan manjadi landasan kayakinan umaik Islam. Iko adolah cabang studi Islam nan manjelahan sistem kapicayoan Islam.

## Rukun Iman
Rukun iman nan anam, basumber dari Quran jo Sunnah, nan musti ditarimo kasado Muslim. Samantaro ado pabedaan antaro Syiah jo Sunni sarato aliran-aliran Islam nan lain takaik sipaik-sipaik katuhanan atau tantang malaikaik, sadangkan rukun iman nan anam ko dapek batarimo dek sadonyo.

Rukun iman nan anam dalam Sunni yaitu:

# Picayo ka Allah jo tauhid (monoteisme)
# Picayo ado malaikaik
# Picayo pado kitab-kitab Allah
# Picayo ado nabi jo rasul
# Picayo ado hari kiamaik jo hari babangkik
# Picayo adonyo takadia

## Rujuakan
Kaligrafi

**Kaligrafi** (bahaso Yunani; *καλλι* "kaindahan" + *γραφος* "manulih" ) atau **seni khat** adolah seni manulih sacaro indah jo pena sabagai hiasan. Tulisan dalam bantuak kaligrafi biasonyo indak untuak dibaco jo konsentrasi tinggi dalam wakatu lamo, karano sifaiknyo mambuek mato capek latiah. Karano itu sangaik sulik manamuan contoh kaligrafi sabagai tipografi buku-buku maso kini. Walaupun kaligrafi dalam tulisan arab, tapi banyak pulo dipakai dalam tulisan latin.

## Kaligrafi Islam
Di dalam seni rupo Islam, tulisan Arab acok dibuek kaligrafi. Biasonyo diambiak dari ayaik-ayaik Alquran. Bantuaknyo bamacam-macam, indak sadonyo ditulih jo pena, tapi dapek juo di ditatahkan di ateh logam atau kulit. Kaligrafi Islam contohnyo dapek dapek dicaliak di Istana Al Hamra, Spanyol.

## Kaligrafi Musajik
Salain istano, pamakaian kaligrafi juo acok ditemui jo bantuak kaligrafi rancak nan tadapek dalam musajik. Sainggo pamakaian kaligrafi di musajik, acok disabuik jo kaligrafi musajik. Sabagai tampek ibadah nan suci umaik Islam jo acok dikunjuangi, musajik ditampilan dalam panggambaran nan indah dan religius.
Surau Tarok

**Surau Tarok** talatak di Jalan Tui, Kuranji, Kota Padang, Sumatra Barat, Indonesia. Surau iko kiro-kiro dibangun pado akhia abaik ka-18. Bangunannyo babantuak takah rumah gadang. Bangunannyo alah mangalami banyak parubahan material, tapi mampatahankan bantuak asalinyo.  

Bangunannyo ditopang dek 16 tonggak nan tabuek dari kayu laban, kayu pangganti jati. Bantuak tiangnyo malangkuang, Lantai surau ko ditinggian dari pamukoan tanah nan di bawahnyo babantuak kolong. Ado janjang tabuek dari keramik untuak naiak ka ateh surau. Lantai surau barupo papan. Ado jandela sabanyak ampek buah di kasadohalahan sisi surau. 

Di dakek surau ado 3  buah makam. Di nisannyo tatulih namo Pakiah Datuak, Si Oema, dan Darwis. Di Surau Tarok ado paninggalan barupo naskah batulihan huruf Arab babahaso Melayu. Ado sabanyak salapan koleksi naskah surau iko tamasuak dalam 160 naskah kuno nan dipameran di Museum Adityawarman pado taun 2007.  

## Rujuakan

## Daftar pustaka

*
Rukun Islam

**Rukun Islam** () adolah limo pondasi utamo dalam agamo Islam nan wajib ikuti dek muslim. Sadoalah rukun-rukun tu basumber pado hadis Jibril.

Rukun Islam nan limo tu tadiri dari pakaro, yaitu:

* Syahadaik: manyatokan kalimaik *tiado Tuhan nan patuik disambah salain Allah, dan Nabi Muhammad itu utusan Allah*.
* Shalat: ibadah sumbayang limo wakatu sahari.
* Zakat: maagiah 2,5% dari pitih simpanan kapado urang miskin atau nan mambutuahan.
* Saum: bapuaso sarato mangandalikan diri salamo bulan suci Ramadan
* Haji: pai baribadaik ka Makah, saindaknyo sakali saumua iduik untuak urang nan bakao.

## Rujuakan
Musajik Raya Al-Karim

**Musajik Raya Al-Karim** atau **Musajik Raya Koto Kaciak** adolah sabuah musajik nan talatak di Nagari Koto Kaciak, Kecamatan Tanjung Raya, Kabupaten Agam, Sumatra Barat, Indonesia.

## Sijarah
Pado patangahan abaik ka-17 alah di ado masjid nan awalnyo digunoan basamo-samo dek masarakaik di Nagari Koto Kaciak dan Koto Gadang di Gobah, Koto Gadang. Namun, masjid itu rubuah, kaduo nagari mulai mambuek musajik surang, iyolah Masjid Raya Koto Kaciak dan Masjid Jamik Koto Gadang. Kaduo masjid itu dibangun jo arsitektur nan samo, nan samulo ba atok ijuak. Dalam pakambangan nyo, Masjid Raya Koto Kaciak mangalami renovasi, saroman taun 1972, masjid iko dipelokan dan dijadian duo lantai.

pado taun 2009, gampo bumi bakakuatan 7,9 SR nan malando sajumlah kawasan di sumatra barat mangakibekan   608 unit tampek ibadah rusak barek, tamasuak marobohan masjid iko sahinggo indak dapek digunoan lai. jo biayo nan diparoleh dari bantuan masyarakaik nan dikiriman malalui yayasan satu untuak nagari tvOne jo sumbangan lainnyo, masjik iko alah dapek digunoan kambali pado juli 2012, sasudah sadoalah tahapan pambangunan kambali salasai dikarajoan sabalumnyo

## Rujuakan
Musajik Aguang Nurul Islam

**Musajik Aguang Nurul Islam** (*Masjid Agung Nurul Islam*) atau juo dikenal jo sabagai **Musajik Aguang Sawahlunto** adolah salah satu musajik tatuo di Indonesia nan talatak di Kelurahan Kubang Sirakuak Utara, Kecamatan Lembah Segar, Kota Sawahlunto, Sumatra Barat. Lataknyo bajarak kiro-kiro 150 meter dari Museum Kereta Api Sawahlunto.

Musajik nan dibangun pado maso penjajahan Balando ko pado awalnyo marupoan bangunan pusek pambangkik listrik tanago uap. Bangunan iko dibangun pado taun 1894 jo barubah fungsi manjadi musajik sajak taun 1952, samantaro cerobong asapnyo kamudian dijadian sabagai menara jo tambahan kubah satinggi 10 meter.

Bangunan utamo musajik iko punyo ukuran 60 × 60 meter jo punyo ciek kubah gadang di tangah nan dikalilingi dek ampek kubah jo ukuran nan labiah ketek. Di bawah bangunan musajik ado lubang palindungan nan pernah dipakai untuak tampek marakik sanjato, granat tangan, jomortir.

Kini ko salain bafungsi sabagai tampek ibadah umaik Islam, musajik balantai duo iko digunoan sabagai sarana pandidikan agamo dek masyarakaik sakitarnyo.

## Rujuakan

; Catatan kaki

; Daftar pustaka

* 
* 
* 
* 
* 
* 
*
Musajik Rayo Balai Gadang Mungo

**Masjid Raya Balai Gadang Mungo** adolah salah satu masjid tatuo di Indonesia nan talatak di Jorong Balai Gadang Bawah, Nagari Mungo, Kecamatan Luhak, Kabupaten Lima Puluh Kota, Sumatra Barat. Masjid nan mulai dibangun pado taun 1914 iko tatulih sabagai masjid tatuo di Nagari Mungo.

## Sejarah
Pembangunan masjid iko mulai dikarajoan pado taun 1914, nan di diusulkan dek salah saurang ulama tanamo di Nagari Mungo banamo Haji Badu Ghani. Pertamo kali berdiri masjid iko hanyo punyo lantai dan dindiang nan tabuek dari bambu jo atap babahan ijuak, sahinggo sempat tabaka karano musim kemarau panjang di Nagari Mungo pado taun 1918. Sekitar setahun sasudah paristiwa tersebut, Haji Badu Ghani mangajak duo kamanakannyo, iyolah Haji Sultan dan Haji Syarbaini untuak baliak membangun masjid iko. Jo dukungan banyak pihak, tamasuak dari pemuka adaik nan disabuik sabagai Tuanku Nan Balimo, pambangunan masjid untuak kaduo kalinyo iko dapek disalasaian pado taun 1920.

Pado taun 2012, masjid iko ditetapan manjadi salah satu dari sabaleh lokasi pelaksanaan Musabaqah Tilawatil Quran (MTQ) ka-35 tingkek Kabupaten Limapuluah Kota di Kecamatan Luhak, nan diadoan pado 25 sampai 28 Juni 2012.

## Rujukan

; Catatan kaki

; Daftar pustaka

* 
*
Sunnah

**Sunnah** (Arab: سنة *sunnah*, aratinyo "aruih nan lanca jo murah" atau "jalua aliran lansuang") dalam Islam maacu kapado sikap, tindakan, ucapan jo caro rasulullah manjalani iduiknyo atau garih-garih pajuangan (tradisi) nan dilaksanakan dek rasulullah.

Sunnah marupokan sumber hukum kaduo dalam Islam, sasudah Al-Quran. Narasi atau informasi nan disampaian dek sahabaik-sahabaik tantang sikap, tindakan, ucapan jo caro rasulullah disabuik sabagai hadis. Sunnah nan diparintahkan dek Allah disabuik sunnatullah (hukum alam).

## Etimologi
Sunnah (سنة ˈsunnah, jamak سنن sunan) adolah kato Arab nan baarati "kabiasoan" atau "biaso dilakukan". Sacaro istilah sunnah adolah jalan nan di tampuah dek rasulullah jo sahabaik-sahabaiknyo, baiak ilimu, kayakinan, ucapan, tingkah laku, maupun panetapan. Muslim Sunni disabuik juo sabagai *Ahl as-Sunnah wa'l-Jamā'ah* ("urang-urang dari tradisi dan pangikuik (dari Muhammad)") atau *Ahlussunnah* untuak labiah singkeknyo.

## Rujuakan

## Pautan lua
*  Ensiklopedi Sunnah 9 Kitab Imam Hadis
Islam di Sumatra Barat

**Islam di Sumatra Barat** adolah agamo nan dipaluak dek sakitar 98% panduduak Sumatra Barat. Persentase pamaluak Islam di Sumatra Barat ka maningkek manjadi 99,6% kok kabupaten Kepulauan Mentawai indak dimasukkan dek 1,4% dari 2% nan indak manganuik Islam marupoan pauni kabupaten tu.

## Sajarah

### Masuaknyo Islam
Agamo Islam pertamo kali mamasuki Sumatra Barat pado abaik ka-7, dimano pado taun 674 alah didapati masyarakek Arab di pasisia timur pulau Sumatra. Salain badagang, sacaro palahan mareka  membawok masuak Agamo Islam ka dataran tinggi Minangkabau atau Sumatra Barat kini malalui aliran sungai nan bermuaro di timur pulau Sumatra, misalnyo Batang Hari.

### Pangambangan
 Pakambangan Agamo Islam di Sumatra Barat manjadi sangaik pasaik satalah kesultanan Aceh diparentah dek Sultan Alauddin Riayat Syah al-Kahar, nan barasil meluaskan wilayahnyo hampia ka saluruah pantai barat Sumatra. Sehinggo pado abaik ka-13, Islam mulai mamasuki Tiku, Pariaman, Aia Bangih, dan daerah pasisia Sumatra Barat lainnya. Islam kamudian jugo masuak ka daerah padalaman atau dataran tinggi Minangkabau nan disabuik "darek". Di kawasan *darek* pado saaik itu badiri kerajaan Pagaruyung, dimano karajaan tasabuik mulai mendapapek pangaruah Islam sakitar abaik ka-14. Sabalun Islam diterimo sacaro luaih, masyarakek nan ado di sakitar pusaik karajaan dari babarapo bukti arkeologis manunjuakan pernah mamaluak agamo Buddha dan Hindu tarutamo sabalum mamasuki abaik ka-7.

### Parang Padri
 Sajak abaik ka-16, agamo Islam talah dianuik dek saluruah masyarakaik Minangkabau elok nan manetap di Sumatra Barat maupun di lua Sumatra Barat. Jiko ado masyarakaiknyo  kalua dari agamo Islam atau murtad, sacaro langsuang nan basangkutan jugo dianggap  kalua dari masyarakaik Minangkabau. Namun hinggo akhia abaik ka-17, sabagian dari mareka  tarutamo nan ado di lingkungan kerajaan, Alun sapanuahnyo manjalanan syariek Islam jo sampurno dan bahkan masih malakukan perbuatan nan dilarang dalam Islam. Mangatahui hal tarsabuik, ulama-ulama Minangkabau nan katiko itu disabuik Kaum Padri dalam suatu parundingan mangajak masyarakaik di sakitar karajaan Pagaruyung tarutamo Rajo Pagaruyuang untuak kambali ka ajaran Islam. Namun parundingan tasabuik pado taun 1803 berujuang pado konflik nan dikenal sabagai Parang Padri.

Parang Padri malibekan sasamo masyarakaik Minang, iyolah antaro Kaum Padri dan Kaum Adaik Satelah 20 taun konflik balangsuang, pado taun 1833 tajadi panyasalan di Kaum Adaik dek alah mangundang Belandao 12 taun sabalunnyo, nan salain mangakibatkan karugian harato dan mangorbankan jiwa rago, jugo maruntuahkan kakuasaan Pagaruyuang.  Saaik itu, Kaum Padri nan dipimpin dek Tuanku Imam Bonjol mulai marangkul Kaum Adaik, dan tajadilah suatu kasapakaitan di antaro kaduo pihak untuak basatu malawan Belando. Ndak hanyo itu, Kaum Adaik dan Kaum Padri jugo mawujuikkan konsesus basamo, iyolah "*Adaik basandi syarak, syarak basandi Kitabullah*" (Adaik balandaskan ajaran Islam, ajaran Islam balandaskan Al-Qur'an).

## Demografi

## Pendidikan

### Tokoh Islam

## Arsitektur

## Caliak pulo

* Muhammadiyah di Sumatera Barat

## Rujukan
Ka'bah

**Ka'bah** (; ), marujuak ka **Al Ka'bah Al Musyarrafah** (Ka'bah Nan Suci), adolah sabuah bangunan di tangah-tangah masajik paliang suci dalam agamo Islam.
Baju kuruang

**Baju kuruang** (Jawi: **باجو كوروڠ**) marupokan pakaian adaik masyarakaik Malayu di Brunei Darussalam, Indonesia, Malaysia, Singapura, jo Thailand bagian selatan. Baju kuruang acok diasosiasi jo kaum padusi. Ciri khas baju kuruang adolah rancangan nan longgar pado lubang langan, paruik, jo dado. Pado saat dipakai, bagian paliang bawah baju kuruang sajaja jo pangka paho, tetapi untuak kasus nan jarang ado pulo nan mamanjang hinggo sajaja jo lutuik. Baju kuruang indak dipasangi kanciang, malainkan ampia sarupo jo *t-shirt*. Baju kuruang indak pulo bakarah, tiok ujuangnya barendo. Babarapo bagiannyo acok dihiasi sulaman bawarna kaamehan.

Mulonyo, baju kuruang biaso dipakai untuak alek gadang malayu dek kaum padusi di dalam karajaan, dipakai basamo-samo kain songket untuak dijadian saruangnyo, aneka parhiasan ameh, jo tas ketek atau kipeh. Karano sabagian gadang masyarakaik malayu mamaluak Islam, banyak padusi nan mamakai baju kuruang kamudian disarasian jo jilbab, walaupun baitu ado pulo nan indak manggunokannyo. Kini baju kuruang banyak dipakai dek masyarakaik biaso, digunokan anak-anak untuak mangaji, atau ibu-ibu untuak ka pasa, tanpa disaratokan maniak-maniak nan takasan tacilak.

## Sajarah pakambangan
Catatan dari Tiongkok mangabaan bahwasannyo masyarakaik Malayu baiak padusi maupun laki-laki pado abaik ka-13 hanyo mamakai panutuik tubuah bagian bawah. Dalam pakambangannyo, padusi Malayu mamakai saruang nan modelnyo balilikan di sakuliliang dado. Sirawa alah mulai dipakai, modelnyo "Gunting Aceh" iyolah sirawa nan panjangnyo hanyo saketek di bawah lutuik.

Namun kamudian padagang membao pangaruah budayo asiang. Barang-barang dari Tiongkok, India, dan Timur Tangah badatangan. Selain paniagoan, hal iko juo mamapaan masyarakaik Malayu kapado caro bapakaian urang-urang asiang tersebut. Urang Malayu mangadopsi pulo Islam sabagai agamo inyo, dan iko mampangaruhi caro bapakaian karano di dalam agamo baru iko ado kawajiban untuak manutuik aurat baiak untuak padusi maupun laki-laki. Puncaknyo adolah pado taun 1400an, dima pakaian Malayu digambaan sajaleh-jalehnyo dalam karya kesusasteraan Sajarah Malayu (*Malay Annals*). Di sikolah kito dapek mancaliak kamunculan baju kuruang, dima alah mulai lazim untuak urang Malayu untuak mamakai samacam tunik untuak manutupi tubuah mereka.
Musajik Kurai Taji

**Musajik Kurai Taji** adolah salah satu musajik tatuo di Indonesia nan talatak di Nagari Padusunan atau kini sacaro administratif tamasuak ka dalam wilayah Kota Pariaman, Sumatra Barat. Musajik ko dibangun sacaro basamo dek masyarakaik Nagari Padusunan pado taun 1900-an jo turuik malibatkan pamuko masyarakaik satampek, diantaronyo Labai Nan Putiah dan Abdurrahman. Takah kebanyakan musajik-musajik tuo di Nusantara, musajik ko punyo juo bedug baukuran gadang atau disabuik *tabuah gadang* dalam bahaso Minang.

## Rujuakan
Ikan goreng

**ikan goreng** adolah namo umum nan marujuak pado banyak hidangan indonesia dan malaysia nan dibuek jo caro manggoreng ikan atau makanan lauk lainnyO.
Es teler

**Es teler** adolah minuman buah asli Indonesia. Pokat, Karambia Mudo, Cincau, Nangko, dan buah-buahan lainnyo dihidangan jo santan, susu kental manih, daun *Pandanus amaryllifolius* (biasanyo dalam bantuak sirup raso karambia jo pandan), gulo, jo saketek garam.

### Sejarah
**Es teler** marupoan minuman asli dari Jawa Tangah, Indonesia. Asal mulo atau sajarah kironyo dari Kabupaten Sukoharjo. Pado taun 1957, minuman iko muncul dek di sobokan dek Hj.Samijem Darmo Putro (Ibunda Tukiman Darmowijono), urang kampuang Juron,Kecamatan Nguter, Kabupaten Sukoharjo, Jawa tengah.

Hj. Samijem jo Tukiman adolah urang pertamo nan menyobokannyo. “Memang awalnyo ambo nan manyobokan racikan es teler itu. Sudah itu, es teler banyak dima - dima. Ambo sangajo indak mematenkannyo,” keceknyo.

Demi menopang hidup, kaluargo Darmo Putro merantau ka Jakarta sabagai padagang buah asongan didaerah Menteng, Jakarta Pusat. Diraso hasil dari badagang buah kurang untuak memenuhi kabutuhan sehari-hari, kaluargo Darmo Putro (Tukiman Darmowijono) lalu berinisiatif untuak manjua es buah. Seiringnya bajalannyo waktu, mareka  berinovasi jo mancampuran buah nangka, karambia, pokat, sirup, jo susu. Tanpa diduga, banyak urang nan suko jo campuran babagai buah tasabuik.

Namo itu diambiak dari ungkapan saurang pelanggan nan mengecekan “esnyo mambuek **teler**“. Dari ungkapan itu **es teler** diraso cocok sabagai namo minuman lamak iko.

Bamodalan keberanian, tekat, dan saketek pitih, kaluargo darmo putro lalu mambuka waruang makan didaerah Cikini, Jakarta  Pusek di kawasan metropol Megaria. Rumah makan tasabuik diagiah namo **Es Teler Sari Mulia Asli**. Dirumah makan iko, manyadioan juo Ayam Goreng, Bakso, Siomay, jo babagai aneka minuman. Dan usaho kaluargo Darmo Putro bakambang hinggo kini.

Hingga kini beliau alah punyo 7 cabang nan alah didirianyo. Indak tangguang-tangguang pelanggannyo pun banyak dari kalangan artis jo politisi tanamo, misalnyo Rieke Dyah Pitaloka, Jarwo Kuat, Puan Maharani, Faisal Basri, Gatot Amrih nan juo mantan Bupati Sukoharjo, dan indak ketinggalan sajumlah sanak jo Keluarga Cendana (keluarga mantan Presiden Soeharto). Beliau juo pernah diundang Ebeth Kadarusman nan juo manjadi salah satu pelanggan setia es telernyo, untuak mangikuti siaran di televisi pado taun 1993.

Ndak nio dianggap lupo jo kampuang halaman, Keluarga Darmo Putro juo mambuka rumah makan di Sukoharjo, di Jl. Raya Veteran No.30. Sabagai tampek nan dicari untuak makan, pado taun 2005 **Es Teler** rasmi dijadian minuman khas Sukoharjo dek Bambang Riyanto Bupati Sukoharjo nan menjabaik wakatu itu 2005.

## Referensi
http://klatenupdate.com/184/ternyata-penemu-es-teller-adalah-orang-sukoharjo/
Musajik Saadah

**Musajik Saadah** atau **Musajik As-Saadah** adolah salah satu musajik tatuo di Indonesia nan talatak di Nagari Gurun, Kecamatan Sungai Tarab, Kabupaten Tanah Datar, Sumatra Barat. Musajik nan mulai digunoan pado taun 1917 ko dibangun pado taun 1910 jo arsitektur nan manyarupoi Masjid Rao Rao di Nagari Rao Rao, Sungai Tarab saketek.

Kini ko, salain digunoan untuak aktivitas ibadah umaik Islam, musajik ko digunoan pulo sabagai sarano pandidikan agamo bagi masyarakaik sakitar. Musajik ko alah ditetapan dek Menteri Kebudayaan dan Pariwisata Indonesia sabagai benda cagar budayo basamo babarapo musajik tuo lain di Sumatra Barat, takah Masjid Bingkudu di Canduang Koto Laweh, Masjid Rao Rao, dan Masjid Raya Ganting di Padang.

## Sajarah
Musajik ko dibangun sakitar taun 1910 dan mulai digunoan pado taun 1917. Sabelum musajik ko dibangun, di tampek nan samo sebalumnyo alah tagak sabuah musajik nan bangunannyo masih tabuek dari kayu. Namo musajik ko, nan dalam bahasa Arab bararti berbahagia, diagiah dek salah saurang ulama satampek, yakni H. Ramli Bakar. Pado awalnyo, pambangunan musajik ko didonaturi dek tokoh masyarakaik satampek, iyolah Ismail Datuk Paduko Intan jo malibatan saurang Tionghoa asa Padang sabagai arsitek.

## Arsitektur

Bangunan utamo musajik marupoan ruang sumbayang badenah bujua sangka. Lantainyo masih barupo lantai semen biaso,samantaro itu lantai di bagian teras atau sarambinyo alah diganti jo lantai keramik bawarna putiah. Di dalam ruangan, tadapek ampek tiang utamo sabagai panopang atok jo panyanggo nan indak manggunoan basi, malainkan hanyo manggunoan bambu. Menuruik masyarakaik satampek, jumlah tiang nan ampek ko marupoan palambangan kato dalam adat Minangkabau, iyolah kato melereang, kato mandata, kato mandaki, jo kato manurun.

Sarupo arsitektur musajik khas Minangkabau lainnyo, atok musajik ko tadiri babarapo tingkek nan agak cakuang saketek, hanyo sajo di tingkatan atok tarateh tadapek ruang babantuak persegi nan dimahkotai dek ampek atok bagonjong; ruangan nan samo tu tadapek pulo di atok bagian fasad. Manuruik masyarakaik satampek, atok tasabuik basusun limo sabagai bantuak perlambangan limo suku pado wakatu itu, iyolah Koto, Piliang, Bendang, Koto Anyiah, dan Pitopang.

Sacaro kasaluruhan arsitektur pado musajik ko saketek manyarupoi arsitektur Masjid Rao Rao di Nagari Rao Rao, Sungai Tarab. Dalam pidato paringatan 100 taun Masjid Rao Rao pado taun 2008, Shodiq Pasadigoe, Bupati Tanah Datar wakatu itu menyabuikan bahwa musajik ko memang diminta dibangun sarupo jo Musajik Rao Rao.

## Galeri

## Rujukan

; Catatan kaki

; Daftar pustaka

* 
* .
* 
*
Surau

Di babarapo daerah di Sumatra dan Semenanjung Malaya, **surau** marujuak ka bangunan tampek ibadah umaik Islam. Fungsinyo ampiang samo takah musajik yakni sabagai pusek kagiatan kaagamoan masyarakaik jo pandidikan dasa keislaman. Akan tetapi, dek bangunannyo relatif labiah ketek dari musajik, surau biasonyo indak digunoan untuak palaksanaan salat Jumat jo salat Ied. Di Minangkabau, surau kabanyakan labiah dikhususkan subagai lembaga pandidikan dikaranoan lataknyo nan badampiangan jo musajik.

Istilah surau alah dikenal di Minangkabau jauah sabalun kadatangan Islam. A.A. Navis mangecekan, surau marupoaan tampek bakumpuanyo anak laki-laki nan alah akil baligh untuak lalok di malam hari jo manekuni bamacam ilimu jo katarampilan. Fungsi iko indah barubah sasudah Islam datang, tetapi diperluas manjadi tampek ibadah jo penyebaran ilomu keislaman. Manuruik cendekiawan Islam Azyumardi Azra, kadudukan surau di Minangkabau sarupo takah pasantren di Jawa. Tapi, sasudah kemerdekaan, eksistensi surau di Minangkabau baransua suruik dek lembaga pandidikan Islam di Indonesia harus tunduak pado aturan pemerintah.

Di Malaysia, beda fungsi antaro surau jo musajik indak baitu jaleh. Untuak tujuan administratif, surau dibedaan manjadi surau gadang jo surau ketek.  Walaupun fungsinyo ampiang samo jo musajik di Indonesia, surau gadang biasanyo mampunyai fungsionaris kaagamoan labiah langkok. Akan tetapi, surau gadang pado umumnyo indak dimukasuikan sabagai lambaga pandidikan Islam. Sabaliaknyo, surau ketek biasonyo difungsian pulo sabagai tampek maagiah palajaran dasar agama.

## Catatan kaki
;Keterangan

;Daftar pustaka
Ulama

**Ulama** () adolah ahli agamo atau pamimpin agamo nan batugeh untuak malinduangi, mambina, sarato mambimbiang umaik Islam baiak dalam masalah-masalah agamo maupun masalah sahari hari nan diparaluan baiak dari sisi agamo maupun sosial masyarakaik. Mukasuik nan sabananyo dalam bahaso Arab adolah ilmuwan atau panaliti, kudian arati ulama tu barubah katiko diserap ka dalam bahaso Minang, nan maknonyo adolah subagai urang nan ahli dalam ilimu agamo Islam.

Arati ulama sacaro harfiah adolah “urang-urang nan mampunyoi ilimu”.
Dari arati sacaro harfiah dapek disimpulkan baso ulama adolah:
# Muslim nan manguasoi ilimu agamo Islam.
# Muslim nan mamahami syarak Islam sacaro manyaluruah (*kaaffah*) bak cando tarangkum dalam Al-Quran jo as-Sunnah.
# Manjadi taladan umaik Islam dalam mamahami sarato maamalkannyo.

Dalam adaik Minangkabau, tanamo pulo istilah **alim ulama** dek tamasuak dalam tungku tigo sajarangan. Istilah ko marupokan bantuak jamak dari *ulama* di Minangkabau.

## Caliak pulo
* Imam

## Rujuakan
Surau Menara

**Surau Menara** talatak di Jorong Lubuk Jaya, Nagari Koto Baru, Kecamatan Sungai Pagu, Kabupaten Solok Selatan, Sumatra Barat, Indonesia. Surau ko didirian pado 1894 dek Syekh Mustafa Al-Khalidi Sungai Pagu dan awalnyo banamo **Surau Lubuk**. Dinamoan "Menara" karano bantuak bangunannyo nan jangkuang takah menara jo katinggian  sampai puncak sakitar 13 meter. Talatak di tangah pakampungan nan dikana sabagai Kawasan Seribu Rumah Gadang sahinggo dari puncak atok surau ko dapek dicaliak pamandangan sakaliliang Kawasan Seribu Rumah Gadang.

Kini ko, bangunan Surau Menara alah manggunoan batu bata jo atok dari seng sabagai hasil pamugaran. Sabalum dipuga, bangunannyo hanyo tabuek dari kayu jo atok ijuak. Meski bantuak itu, bantuak usali Surau Menara masih tatok dipatahankan.

Surau ko alah ditetapan sabagai cagar budayo basamo 129 objek lainnyo di Kawasan Seribu Rumah Gadang.

## Sajarah
Surau Menara didirian pado 1894 dan mulai digunoan sajak 1900. Surai ko marupoan bangunan ibadah umaik Muslim tatuo di Solok Selatan. Awalnyo, surau ko banamo Surau Lubuk. Pandirinyo yakni Syekh Mustafa Al-Khalidi Sungai Pagu (wafat 1901), saurang ulama Minangkabau nan menyebaran Tarekat Naqsyabandiyah di Sungai Pagu. Syekh Mustafa merupoan guru dek Muhammad Dalil Bayang dari Bayang, Pesisir Selatan jo Syekh Khatib Muhammad Ali dari Padang. Indak ado catatan apokah kaduo murid Syekh Mustafa pernah baraja di surau ko.

Ketiko tagak, Surau Menara ukuran awalnyo hanyo 6 x 6 meter. Bangunannyo samulo tabuek dari kayu jo atok babahan ijuak. Bantuaknyo manyatu jo bangunan batingkek babantuak menara sahinggo dijuluki sabagai Surau Menara.

## Renovasi
Pado dekade 1950-an sampai 1970-an, surau ko sempat indak digunoan. Pado 1980, dilakuan renovasi patamo kali jo melebaan ruang sumbayang manjadi 8 x 12 meter. Renovasi dilakuan sacaro swadaya, nan biayanyo barasa dari masyarakaik sakitar surau sarato dikumpuan pado bulan Ramadhan. Perenovasian dilakuan hanyo di bagian bawah surau, takah dindiang kayu nan kini diganti jo tembok, paluasan mimbar nan kini, panambahan teras, sarato interior ruangan jo malapisi dindiang jo papan kayu supayo tampak labiah asri sarato nyaman.

## Konstruksi
Surau Menara punyo puncak babantuak menara jo atok babantuak limas. Tinggi menara sakitar 13 meter, manyatu jo ruang sumbayang nan denah dasar baukuran 8 x 12 meter.

Konstruksi bangunan ditopang dek tiang kayu jo dindiang tabuek dari batu bata, kacuali dindiang menara nan sajak didirian tabuek dari kayu. Jumlah tiang sabanyak 13 buah. Tiang-tiang panyangga saliang tahubuang sistem pasak, tanpa menggunoan paku. Kayu nan digunoan yakni jinih kayu jua atau sajinih sonokeling. Tiang-tiang bangunan masih usali sampai kini ko kendati alah banyak nan lapuak dimakan usia. Pado 2002, masyarakaik satampek manambahan lapisan kayu pado tiang-tiang lamo supayo tatok kokoh.

Tadapek sabanyak 15 anak tangga di ateh loteang nan digunoan untuak mancapai puncak surau. Konstruksi atok hinggo puncak surau masih usali, ditandoi jo kayu nan digunoan pado dindiang menara.

## Referensi

## Daftar pustaka

* 
* 
* 
* 
* 
* 

## Pranala luar

* Video di Youtube.
Ayam kecap

**Ayam kecap** adolah masakan Indonesia nan tadiri dari potongan ayam nan dilumuan jo kecap manih, dibumbui jo bawang sirah  atau bawang bombay, bawang sirah , jahe, lada, bawang prai jo tomat. Ragam lainnyo ditambahan rempah-rempah, nan maliputi palo jo cangkiah.
Bangkinang (kota)

**Bangkinang** adolah ibu kota Kabupaten Kampar, Riau nan bajarak 60&nbsp;km dari Pekanbaru (ibu kota provinsi Riau). Sabagai ibu kota kabupaten nan badakekan jo ibu kota provinsi dan manjadi daerah pangubuang manuju Sumatra Barat. Mayoritas panduduak Bangkinang baragamo Islam. Daerah ko mulonyo marupokan bagian dari Sumatra Barat, namun salapeh panjajahan Japang, jo pambagian distrik nan ditantuan dek Japang, mangko Bangkinang dipindahan ka dalam Provinsi Riau basamo Kabupaten Kuantan Singingi jo Rokan Hulu

## Budaya

Sahari manjalang bulan Ramadhan di ma umaik Islam bapuaso, ado pulo kagiatan budaya barupo *[[Balimau Kasai]]* nan bapusek di Desa Batu Belah dan di Desa Limau Manis nan bajarak sakitar 6&nbsp;km dari Bangkinang.

## Sikolah Manangah Kajuruan

* SMK  Nagari 1 Bangkinang
* SMK YPTN
* SMK PGRI

## Sikolah Manangah Ateh

* SMA  Nagari 1 Bangkinang
* SMA  Nagari 2 Bangkinang
* SMA  Nagari 3 Bangkinang
* SMA  Nagari YLPK Bangkinang

## Sikolah Manangah Partamo

* SMP  Nagari 1 Bangkinang
* SMP  Nagari 2 Bangkinang
* SMP  Nagari 3 Bangkinang
* SMP  Nagari 4 Bangkinang
* SMP  Nagari 5 Bangkinang
Bingkuang

__NOTOC__
**Bingkuang** (*Pachyrhizus erosus*) marupokan umbi (*cormus*) nan tanamo putiahnyo nan bisa dimakan sabagai komponen pado makanan sarupo rujak jo asinan atau dijadikan masker untuak wajah sarato mamutiahan kulik. Tumbuahan nan barasa dari Amerika tropis ko tamasuak dalam suku polong-polongan atau Fabaceae. Di tampek asanyo, tumbuahan ko dikana sabagai *xicama* atau *jícama*. Urang Jao manyabuiknyo sabagai *besusu* (/bəsusu/).

## Ciri

Bingkuang marupokan liana tahunan nan dapek mancapai panjang 4-5m, sadang ureknyo dapek mancapai 2m. Batangnyo manjala jo malilik, jo rambuik-rambuik haluih nan maarah ka bawah.

Daun majemuk manyirip baranak daun 3; batangkai 8,5-16 cm; anak daun bulek talua maleba, jo ujuang runciang sarato bagigi gadang, barambuik di kaduo balah sisinyo; anak daun ujuang paliang gadang, bantuak balah katupek, 7-21 × 6–20&nbsp;cm.

Bungo bakumpua dalam tandan di ujuang atau di katiak daun, surang atau bakalompok 2-4 tandan, panjang inggo 60&nbsp;cm, barambuik coklat. Tabuang kalopak bantuak ganto, kacoklatan, panjang kiro-kiro 0,5&nbsp;cm, bataju inggo 0,5&nbsp;cm. Mahkota putiah ungu kabiru-biruan, indak barambuik, panjang kiro-kiro 2&nbsp;cm. Tangkai sari pipiah, jo ujuang saketek mangguluang; kapalo putiak bantuak bola, di bawah ujuang tangkai putiak, tangkai putiak di bawah kapalo putiak bajangguik. Buah polong bantuak garih, pipih, panjang 8–13&nbsp;cm, barambuik, babiji 4-9 incek.

## Manfaaik

Tumbuahan ko mambantuak umbi aka (*cormus*) babantuak bulek atau mambulek co gasiang jo barek nan mancapai 5&nbsp;kg. Kulik umbinyo tipih bawarna kuniang pucek dan bagian dalamnyo bawarna putiah jo cairan segar agak manih. Umbinyo manganduang gulo jo pati sarato fosfor jo kalsium. Umbi ko pun mampunyoi efek pandingin dek manganduang kadar aia 86-90%. Raso manih barasa dari suatu oligosakarida nan disabuik inulin (bukan insulin!), nan indak bisa dicerna tubuah manusia. Sifaik ko baguno untuak pandarito diabetes atau urang nan badiet randah kalori.

Umbi bingkuang biaso dijua urang untuak dijadikan bahan rujak, asinan, manisan, atau dicampua dalam masakan tradisional co tekwan. Umbi bingkuang sarancaknyo disimpan pado tampek kariang basuhu 12&nbsp;°C inggo 16&nbsp;°C. Suhu labiah randah mambuek karusakan. Panyimpanan nan ancak dapek mambuek umbi batahan inggo 2 bulan.

Walaupun umbinyo dapek dimakan, bagian bingkuang nan lain amaik baracun karano manganduang rotenon, samo co tubo. Racun ko acok dipakai untuak mambunuah serangga atau manangkok ikan, utamonyo nan diambiak dari biji-bijinyo.

Walau baracun, bijo bingkuang pun dapek dijadikan bahan ubek. Bijo nan ditumbuak jo dicampua jo belerang digunoan untuak manyanangan sajinih kurok. Samantaro, di Jawa Tangah, satangah bijo bingkuang dapek digunoan sabagai ubek pancahar. Karacunan bijo bingkuang biasonyo diatasi jo maminum aia karambia hijau. Bingkuang konon dapek digunoan untuak mampalanca buang aia gadang karano manganduang serat nan labiah tinggi daripado palam.

## Rujuakan

## Pautan lua
http://www.gempitabeauty.com/2017/01/review-harga-produk-masker-dan-lulur.html